Ab tak Gotham mein...
Hugo Strange Butch ko theek kar sakta hai.
Strange hee meri aakhri umeed hai, Tabby.
Mere iss darwaaze se baahir jaane ke baad jo bhi hoga,
mujhe tumhari fikar hai
aur hamesha rahegi.
Jerome mar chuka hai.
Jiyun main.
Oh, mere Khuda!
Main ne pooray sheher mein bomb laga diye hain.
Yeh woh buildings hain jinhein Jeremiah apne bombs se...
tabah karne ka mansooba bana raha hai.
Aik baar yeh buildings tabah hojaayein
tou woh gir kar woh bhool bhulaiyya banayeingi jo iss khaakay mein hai.
Mere paas har uss bomb ka pata hai jo Jeremiah ne lagaya hai.
Unhon ne tumhein haraaya kaise?
Mujhe phir se shuru karna hoga.
Mera aik nazariya tha.
Gotham ko jalta hua dekhne ka.
Mil kar hum woh kar sakte hain.
Ab meri baat ghaur se suno ke tumhein kya karna hoga.
Ruko, Selina.
Sab theek hai. Sab theek hai.
Jagah banao.
Hum se jo ho sakega hum kareinge,
lekin sheher khaali karwane ki wajah se humaare paas zyada amla nahin hai.
-Bruce. -Selina.
Main yehin hoon. Tum hospital par ho.
Tum theek hojaogi.
Kya tum mujhe chhor dogay?
Nahin.
Nahin, main yehin rahunga.
Waada?
Main waada karta hoon.
Pata hai, mujhe nahin maloom ke main isko yahan kyun laaya.
Mujhe isay tabhi maar dena chaahiye tha jab mere paas mauqa tha.
Tum ne sahih kaam kiya, Alfred.
Tum yeh keh rahe ho.
Tum ne woh nahin dekha jo iss ne Selina ke saath kiya.
Sahih. Mujhe hospital jaana chahiye.
Main jab aasakunga ajaunga.
Alfred.
Woh iss paagal ko maar kar duniya par ehsaan nahin kar sakta tha?
Hum kahan hain?
Bomb squad aakhri patay par hai..
Bombs ko nakaara karne ke baad
woh unn sab ko warehouse mein daal deinge baaqiyon ke saath.
Aur haan, mayor ka phone aaya tha.
Woh sheher khaali karne ka order waapis lena chaahte hain.
Unn se kaho hum tab tak kuch nahin kar rahe
jab tak saare bombs band kar ke rakh na dein.
Maaf karna, Jim.
Tum sab ke paas kaam nahin hai?
Kya hai?
Main Bruce Wayne ke butler ki shikaayat darj karna chaahta hoon.
Matlab, mera chehra tou dekho.
Mere khayal se tum bohot ache lag rahe ho.
Aur main aik baar phir Bruce se baat karna chaahunga.
Hum pehle baat nahin kar sake,
woh uski girlfriend jo khoon-am-khoon horahi thi uski wajah se.
Tum ne yeh saabit karne ki koshish ki ke tum apne bhai se behtar ho.
Lekin main abhi bhi yehin hoon.
Sheher bhi yehin hai.
Tum nakaam hue, Jeremiah.
Arkham ke mazay lootna.
Tumhare bhai ne liye thay. Isay aik box mein daalo.
Isay le jaane keliye tayyaar karo.
Mere paas Bruce Wayne ko laao, aur main
tumhein bataunga ke doosre bombs kahan hain.
Hum ne tumhare saare bombs ka pata laga liya hai.
Bhool bhulaiya wale bombs, haan.
Mera matlab, doosre wale.
Jim, aik engineer ke taur par,
aap systems ke nakaam hone ki umeed karte ho, tou...
...aap unki mutabadil cheezein banatay ho.
Aur main aik bohot acha engineer hoon.
-Tum jhoot bol rahe ho. -Acha?
Tum kitni zindagiyan daao par lagane ko tayyaar ho?
Tum sahih keh rahe ho pata hai.
Main nakaam hua.
Main samjha nahin tha ke mera maqsad kya hai,
lekin ab samajh gaya hoon.
Meri aankhein khul gayi hain, aur tumhari bhi khul jaayeingi.
Jab tumhein ehsaas hojaaye ke main jhoot nahin
bolraha tou Bruce Wayne ko mere paas le aana.
Aur mujhe coffee chalegi.
Kaali. Dou chamach shakar.
Dhadkan nahin hai.
Kamaal.
Yeh zaroor kaam karna chaahiye.
Jin chemicals ne isko iss khoobsurat auzaar mein badla...
...bari hairaanghi ki baat hai uss ne iske aaza ko bilkul sahih rakha.
Aik baar hum iske jism ko antitoxin se saaf kardein,
hum ismein taaza khoon daaleinge.
Aur dil par aik jhatkay se yeh bilkul naye jaise hojaayega.
Tum ne suna yeh?
Tum theek hojaogay.
Haan.
Kya?
Kab?
Kya hua?
Selina ko uss sanki Jeremiah ne goli maar di.
Woh Gotham General par hai.
Mujhe jaana hoga. Main waapis aaunga.
Zaroor.
Tum jaakar bachi ko dekho.
Kya? Nahin, uski surgery horahi hai.
Main Jeremiah ko maar dungi.
-Main tumhare saath chalunga. -Main iska mashwara nahin dunga.
Iss marhalay mein khalal nahin hona chahiye.
Ruko.
Main yehin honga...
iss baat ka khayal rakhne keliye ke sab plan ke mutaabiq ho.
Main yeh Butch keliye kar raha hoon, tumhare liye nahin.
Sab theek hai.
Badqismati se, kuch keh nahin sakte...
...ke Jeremiah ne kitne battery bombs banaye.
Woh bohot paagal aur chhupa hua tha apni technology ke baaray mein,
aur Bruce uss par bharosa karta tha, tou...
Woh jhoot bolraha hoga.
Acha?
Cap, mayor ka phir se phone aaya hai.
Sheher khaali hoga.
Main bata dunga jab sheher khatre se khaali hoga.
Tumhein lagta hai aur bombs hain?
Abhi tak, Jeremiah ki harkatein apne bhai ke dar aur nafrat se mutaaliq hain.
Uska Bruce ke saath lagaao bhi Jerome ka aks hai.
Uska kya matlab tha jab uss ne kaha...
...woh samjha nahin tha maqsad?
Ke uski aankhein khul gayi hain?
Shayad pichhla mayor aik police captain ke order maanta tha.
Captain Gordon...
Jim Gordon Gotham ka mayor nahin hai, Main hoon.
Logon keliye yeh jaanna zaroori hai ke sheher khatre se khaali hai.
Main sheher khaali karne ka order waapis le raha hoon.
Tum kya dekh rahi ho?
Aik aadmi hai sarak ke paar aik building par jo humein ghoor raha hai.
Kya?
Aur kitne bombs hain?
Woh kahan hain?
Mujhe Bruce Wayne se baat karni hai.
Batao mujhe woh kahan hain, kuttay ke bachay.
-Kaun madad kar raha hai tumhari? -Bruce Wayne.
Tum Bruce Wayne se kabhi baat nahin karogay, suna tum ne?
Tou phir aur log mareinge.
Lekin tum tou waise bhi kabhi apni pyaari cheezeon
ki hifaazat karne mein ache nahin thay na, James?
Jim!
Tum baahir chaahiye ho abhi!
Kya main aapki madad kar sakta hoon?
Captain Gordon.
Major Rodney Harlan, Seventh Division, Fort Henry.
Major, mere khayal se aap sheher khaali karane mein madad karne keliye aaye hain.
Agar aisa hai tou Detective Bullock aapke saath kaam karwa deinge.
Governor ne martial law laga diya hai.
Jab tak yeh masla hal nahin hojaata main in charge hoon yahan.
-Tum mazaak kar rahe ho? -Beta yeh koi khel nahin chal raha.
Main yahan aik tabahi ki soorat mein aman barqaraar rakhne keliye aaya hoon.
Kya main tum par bharosa kar sakta hoon?
Jee, sir.
-Kya mila hai? -Kuch zyada nahin.
Valeska ke plan tha Gotham mein kuch buildings giraanay ka.
Hum ne woh bombs wusool karliye, lekin uss ne aur bhi chhupaaye hue thay.
Uski madad kaun kar raha hai? Koi tou kar raha hoga.
Yeh waazeh nahin hai.
Hum ne reports suni hain ke uske pairokaar uske khilaaf hogaye,
jo nishaan dahi karti hai ke uske saath koi aur hai.
Woh Bruce Wayne se baat karna chaahta hai.
Yeh zaroor aik jaal hai.
Iske bhai ne bhi yehi chaal chali thi.
Aik blimp tha, poora drama tha.
Hum khayal rakheinge ke woh mehfooz rahe. Bruce Wayne ko lekar aao.
Major, aap Bruce Wayne ko yahan nahin laa sakte.
Yeh tumhara faisla nahin hai, Captain.
-Ab. -Jee, sir.
Tumhein andaaza nahin hai tum kis se nibat rahe ho.
Captain Gordon ko giriftaar karlo.
-Iski zaroorat nahin hai. -Hey, hey, hey, hey!
-Kya tumhara dimaagh kharaab hogaya hai? -Tum meri baat suno!
Yeh sheher bohot hee mushkil soorat-e-haal mein hai.
Main isko mazeed mushkil mein nahin daalne dunga
maatehti ki wajah se.
Captain Gordon ko darya ke paas lekar jaao.
Isko wahan tab tak pakar kar rakho jab tak mera hukum nahin milta.
Bruce Wayne ko lekar aao.
Tum jahan jaatay ho main wahan aata hoon, maut ka cousin,
Jawaab hai neend, Ed.
Logon ko baat khatam karne dete hain, yeh tameez hoti hai.
Utho jaago!
Subah bakhair, jaaneman.
Main jaanta hoon,
...Narrows mein uthna, aik qaidi ke taur par.
Aisa lagraha hoga ke taareekh khud ko dohra rahi hai.
-Ed... -Taarekh se yaad aaya
yaad hai jab tum ne mujhe mukka maara tha?
Oh, woh bohot acha mehsoos hua tha.
Meri baat suno, Jeremiah Valeska ke paas aur bombs hain.
-Tumhein... -Mujhe kya karna hoga, Jim?
Tumhein azaad? Sheher ko bachane mein madad karni hogi?
Khair, hum woh kar chuke hain aur pata hai kya.
Hairaangi hogi, Lee aur main abhi bhi mafroor hain.
Main ne usay iss sab se nikalne ka aik raasta paisha kiya.
Oh, paise waapis kar ke?
Uss ne woh saare paisay Narrows ke ghareebon mein baant diye hain.
Main hota tou aisa na karta lekin baat yeh hai ke woh ab jaa chukay hain.
Ab show shuru karte hain! Humare paas...
waqt thora kam hai.
Ed.
Ed. Ed, ruko. Ed...
Ruko, ruko, ruko, ruko, ruko, ruko Ed!
-Yeh 50 pounds pressure hai. -Ed...
Tum kya kar rahe ho?
Une peine forte et dure.
Khair, yeh mera apna version hai iska.
Dekho, puraane waqton mein woh wazan rakhte thay
aik qaidi ke seenay par...
...uss se sab ughalwaane keliye.
Aksar, woh mar jaate thay.
Yeh 100 pound hai.
Kyun?
Lee ko uske maazi se azaad karne keliye.
Dekho, uskay paas aik langar hai
bohot bhaari, jo usay maazi mein rokay rakhay hai
aur woh tum ho.
Aik baar tum chale gaye,
woh aakhir kaar woh shakhs bannay keliye azaad hojayegi jo uska banna likha hai,
jo woh banna chaahti hai.
150.
Dekho, main ne tum dono ko saath dekha.
Main ne dekha woh tumhein kaise dekh rahi thi.
Tou uski khaatir, tum marogay.
Aur meri khaatir,
tum aziyat bardaasht karogay.
Oh, ismein itna maza aayega.
Sheher khaali honay ki wajah se kaafi ilaaqon
ki rakhwali karne wala koi nahin hoga.
Afsos hoga agar iska faida na uthaaya tou.
Hello, Barbara.
Main sirf baat karne ki umeed kar raha tha.
Mere logon par hamla kar ke?
-Ehtiyaat keh lo. -Tum kya chaahte ho?
Main Gotham chhor kar jaaraha hoon, aur main chaahta hoon ke tum saath chalo.
Phir se koshish karo.
Mujhe aik khayal aaya tha jab main Demon's Head bana tha...
...maut, tabahi, jalta hua sheher.
Lekin yeh sach na hua.
-Kitni afsos ki baat hai. -Bilkul hai.
Kayi wujoohaat hain. Aur yeh nahin ke kayi saalon se
main Demon's Head par munehsar raha hoon
apne dushmanon se aik qadam aagay rehne keliye,
lekin uski poori taaqat ke baghair...
Ruko.
Tum yeh keh rahe ho ke hosakta hai ke uska kuch hissa mere andar abhi bhi ho?
Dilchasp baat hai.
Tou mere khayal se tum mujhe maarne keliye yahan aaye ho?
Tum ghalat samajh rahi ho.
Tapestry se woh aurat yaad hai?
Woh jiske naqsh tumhare jaise hain?
Jis haraafa ko tumne maara tha? Main kaise bhool sakti hoon?
Main ne tum se jhoot bola tumhare andar jhaankne keliye.
Main uss se pyaar karta tha.
Bohot zyaada.
Main ne usay lafaani zindagi ki paishkash ki lekin uss ne usay thukra diya.
Aur ab main tumhein bhi wohi paishkash karta hoon.
Mere saath shaamil hojaao,
aur hum League of Shadows par mil kar raaj kareinge.
Socho iss baaray mein.
Tumhare nazariye ka kya? Sheher ko jalta hua dekhna?
Main abhi bhi usko yaqeeni bana raha hoon.
Iski tabahi se woh jaagay ga jisko main ne bohot pehle dekh liya tha,
woh jo mujhe yahan le kar aaya,
mera waaris.
Oh, Bullock?
Bullock, tum inn bewaqoofon ko keh sakte ho ke humein jaane dein, please?
Major, Gordon ko jo aadmi lekar jaarahe thay unn par hamla hogaya.
Tumhare logon ne dekha nahin ke kaun tha.
Main soch raha hoon ke ya tou Valeska ke banday hongay ya...
Bas. Tum ne Valeska ko tayyar kiya jaisa main ne kaha tha?
Haan.
Mr Wayne, aap mehfooz raheinge.
Agar aap humein bombs ka pata maaloom karne mein madad kar sakein...
Major, aap mujhe yahan meri marzi ke baghair laaye hain.
Main hospital waapis jaana chaahta hoon apni dost ke paas.
Chalo yeh kar ke khatam karein.
Hello, Bruce.
Tumhein dekh kar acha laga.
Bombs kahan hain, Jeremiah?
Aur qareeb aao, please.
Aur qareeb.
Batao mujhe.
Woh bachi kaisi hai?
Khair.
Tumhein pata hai humaari qismat mein sab se ache dost hona kyun likha hai?
Kyunke hum aik jaise hain.
Tum waise ho jaisa main tha, apne aap se jang lar raha tha.
Tumhein usko tasleem karlena chaahiye agar tum azaad hona chaahte ho tou.
Main tou bas tumhari madad karne ki koshish kar raha hoon.
Meri madad karne ki koshish kar rahe ho.
Alfred ko aziyat de kar?
Gotham ko tabah karne ki koshish kar kay? Selina ko goli maar kar?
Tumhein lagta hai hum aik jaise hain...
...kyunke hum dono mein aik buraayi hai.
Lekin farq itna hai ke main apni buraayi ko qaabu karna jaanta hoon.
Mujhe lagta hai tum bohot taaqatwar hosakte ho.
Main dekh sakta hoon.
Woh bhi dekh sakta hai.
Kya matlab, "Woh bhi?"
Iss se bombs ka poochho.
Baaqi ke bombs kahan hain?
Kaun se bombs?
Woh bombs jo tum ne sheher mein lagaaye hain.
Tum ne mayor ko urra diya.
Woh bomb. Haan, bas wohi aik tha.
Lekin uss ne woh kar diya jo usko karna tha.
Tumhein yahan le aaya.
Khair, bohot hua. Mera bacha baahir laao.
Tum ne kaha "Woh bhi."
Kya matlab tumhara?
Jis ne meri aankhein kholi,
jis ne mujhe dikhaaya, main jo kuch bhi kar raha tha
woh aik apna Gotham banane keliye nahin kar
raha tha, tumhara banane keliye kar raha tha.
Woh Gotham jiski tumhein zaroorat hai.
Tumhara dark island.
Aur woh banega, Bruce.
Aaj raat.
Mujhe uska naam batao.
Doctor ne kya kaha?
Kya woh kutti kabhi chal paayegi?
Main ne kaunsi vertebrae ko nuqsaan pohonchaaya?
Main lumbar ko nuqsaan pohonchana raha tha.
Mujhe uska naam batao!
Lekin tum uska naam jaantay ho.
Tum uske waaris ho.
Ra's Al Ghul.
Nahin, aisa nahin hosakta.
-Bullock. -Haan.
350 pounds pressure.
Saans lene mein mushkil horahi hai?
Main isko haan samjhunga.
Pata hai, agar hum ghaur se sunein, tou humein
kuch pasliyon ke tootne ki awaaz bhi arahi hogi.
450.
Sehetmand mard baaligh.
Iski pasliyon ko tootne keliye taqreeban 450 pounds chaahiye hoga.
Tumhein laga tha tum mujh se yeh chhupa logay, Ed?
Main Narrows ki raani hoon, log mujhe baatein batatay hain.
Main jaanta hoon yeh kaisa lag raha hai.
Aisa lag raha hai ke tum Jim ko pees kar maarne ki koshish kar rahe ho
kyunke tumhein lagta hai hum abhi bhi aik doosre se pyaar karte hain.
Khair, shayad humein iss baaray mein baat karni chahiye ke yeh acha kyun hai.
Mujh se intezaar nahin horaha.
Yeh tumhein rokay hue hai.
Kis se?
Woh shakhs bannay se jo banna tumhari taqdeer mein likha hai.
Woh aurat jis se main mohobbat karta hoon.
Tum waqayi mere baaray mein aisa sochte ho?
Main samjha nahin.
Woh insaan kitna kamzor hoga agar Jim Gordon usko rok kar rakh sake tou?
Yeh kaafi beizzati ki baat hai.
-Mera yeh maqsad nahin tha. Main... -Bas.
Kal,
tum ne kaha tum hamesha meri fikar karogay.
Tum jis aurat se pyaar karte thay woh jaa chuki hai.
Samajh gaye?
Haan.
Narrows makaan maalik aur gangs se azaad hai.
Har family ke paas paisa hai apni zindagi banaanay keliye.
Mera kaam hogaya. Main jaarahi hoon.
Main chaahti hoon ke tum mere saath chalo
lekin agar tum ne Jim ko maara tou chhor do.
Aur main faisla karungi main kya banungi.
Na tum, na Jim Gordon. Main.
Main aaj raat jaa rahi hoon.
Marzi tumhari hai.
Iss ne mera intekhaab kiya, Jim.
Suna tum ne?
Main bas yehi chaahta tha.
Tum Gotham rakh sakte ho.
Jab tak main wahan pohonchi, Jeremiah bhaag chuka tha.
Sahih. Ra's Al Ghul kahan hai?
Alfred. Mujhe andaaza lagane dou.
Ra's ne Jeremiah ki madad ki Bruce ko aghwa karne mein,
tou tum Ra's ko dhoondne mere paas aagaye.
Tum mujhe bataogi ke woh kahan hai?
Mujhe nahin pata woh kahan hai.
Lekin main jaanti hoon woh kahan hoga.
Ra's aaj raat Gotham chhor kar jaraha hai, isko aik matti ka dhair bananay ke baad.
Mere khayal se, Jeremiah ki madad se, tou yeh baat hai.
Tum Jeremiah ko maar sakogi, tum Bruce ko bacha sakogay...
...aur main Ra's ko maar sakungi.
Aur tum yeh kaise karne ka iraada rakhti ho?
Mere paas uske liye aik surprise hai.
Aik sawaal.
Main kis ko maar sakunga?
Butch ko table par rakhne ka aik hee tareeqa tha
ke main waada karun ke main madad karne jaaunga.
Khair.
Kitni achi gang haina humaari?
Chalo karein yeh.
Hey.
Meri gaari qareeb hee hai.
Tumhein pasliyon par baraf laga leni chahiye.
Kya yeh sach hai ke tum Gotham chhor kar jarahi ho?
Haan.
Aur Ed ko apne saath lekar jarahi ho?
Yeh tumhara masla nahin hai.
GCPD mein,
jab main ne tum se kaha tha ke kaash main bohot kuch badal sakta,
tum ne mujh se poochha tha ke mera kya matlab tha.
-Jim... -Main sab kuch badal deta...
...jiski wajah se hum aaj iss muqaam par kharay hain.
Main tum se Gotham chhorne ko kehta apne saath...
...jab pehli dafa main ne tumhein dekha tha tab,
aur main iss baat ka khayal rakhta ke hum apni zindagi saath guzaarein.
Tou phir tum tum nahin hotay.
Shayad yeh achi baat hoti.
Nahin hoti.
Main woh waapis nahin ban rahi jo main thi.
Lekin kal jo tum ne kaha,
ke tum hamesha meri fikar karogay,
main bhi waisa hee mehsoos karti hoon.
Alvidah.
Ab jaao Gotham ko bachao.
Aap ke hukum keliye tayyaar.
-Jim. -Harvey?
Shukkar Khuda ka tum theek ho. Kya hua tha?
Lambi kahani hai.
-Kya Harlan Bruce ko thaanay le aaya? -Haan. Kaafi bura hai.
Kya? Kya baat kar rahe ho?
Jeremiah bhaag gaya. Bruce uske paas hai.
Woh bombs le gaya, saare ke saare.
Yeh sach hai.
-Tum dono ne... -Aik doosre ko kaise dhoonda?
Mere khayal se woh tum thay, Bruce.
Tum humein saath laaye.
Umeed hai sab araam se hua hoga?
Bilkul.
Tumhare aadmiyon ne mere bombs chhuraaye?
Woh raastay mein hain abhi.
Yahan se,
hum Gotham ki tabahi araam se dekh sakte hain.
Tum dono paagal ho.
Jaanta hoon,
isko samajhna mushkil hai, Bruce,
lekin Jeremiah aur main yeh tumhare faiday keliye kar rahe hain.
Gotham ko tabah karne se meri madad kaise hogi?
Kyunke mera aik nazariya tha
ke iss khoon kharabay aur aag ke tamashay se
...aik dark knight jaagay ka jiski zaroorat hai tumhare sheher ko.
Jiski zaroorat hai mujhe.
Sach kahun tou, Bruce,
paishan goiyaan, nazariye, iss sab mein main yaqeen nahin karta.
Lekin humaare dost ne mujhe kuch bataya:
Ke mere judwa wale junoon,
Gotham ko aur tumhein dobaara banana,
dono aik hee hain.
Tum woh bhai ho jo mujhe kabhi nahin mila.
Jo Jerome kabhi na ban saka.
Hum iss sheher ke andar aik meeraas qaayem kareinge.
Gotham girega,
hum ubhreinge.
Sath.
Aik darjan dozen transport vans chori hui GCPD motor pool se.
Zaroor woh bombs aise lekar jaarahe hongay.
Woh yahan, yahan aur yahan dekhi gayi thi.
Woh Gotham ke baahir le jaayi jarahi hain.
Jeremiah ne zaroor nishaanay badal liye hongay.
-Gordon. -Zabardast.
Tumhein wazahat deni hai.
Mere aadmiyon ko kya hua?
Major, humein bohot sangeen masla hal karna hai.
Main ne tumhari raaye nahin maangi, Detective.
Dou aur jagah dekhi gayi hain.
Bolyston and Third aur phir shumaal ki taraf
jarahi hai Van Hook Highway ki taraf.
Kya? Iski koi mantaq nahin banti.
Wahan kaunsi buildings ko nishaana banaya jaraha hoga?
Uss ne kaha ke Jeremiah ne Gotham ko aik
dark island mein badalne ka waada kiya tha.
Humein sheher khaali karne ke order ko rad karna hoga.
-Unn logon ko bridges se hataao. -Bilkul nahin.
Woh logon se bharay hue hain jo sheher chhor kar jaarahe hain.
Hum unhein waapis Gotham le aayeinge.
-Buildings gireingi... -Bridges nishaana hain.
-Harper, baat phaila dou. -Hilna mat.
Captain Gordon ko giriftaar karlo.
Main aisa nahin karunga.
Inn dono ko giriftaar karlo.
Officer, tumhara radio.
Yeh Captain Gordon hai.
Main chaahta hun ke saare bridges ko fauri taur par khaali kar diya jaaye.
Main dohraata hun, bridges ko khaali kardo.
Tehzeeb itni naazuk hai, Bruce.
Gotham mein jald hee sab khud gharz hojayeinge,
mazeed wehshi jagah.
Mazay ki sunaayi deti hai.
Pakka tum jaana chaahte ho?
Oh, hey, Bruce.
Paagal.
Hello, Barbara.
Mujhe bohot khushi hui ke tum aayi.
Buri khabar hai, jaan.
Main nahin chal rahi.
Gotham mere khoon mein hai.
Aur mere khayal se main tumhein bhi jaane nahin de sakti.
Tum ne isko phir se bana liya. Khair, ab...
Dekho, tum kehte ho ke tum jaarahe ho
lekin mujhe lagta hai ke tum waapis aaogay.
Aur mujhe apne peechhe nazar rakhna acha nahin lagta.
Kya mujhe tumhein yaad dilana parega, Barbara,
tum woh chhuri istemaal karne ki koshish kar chuki hai.
Aur waise bhi tumhare paas banday kam hain.
Woh Demon's Head tumhare liye kaam nahin kar raha haain?
Madad! Madad!
Bullock, kya chal raha hai??
Hum bridges ko kyun khaali kar rahe hain?
Kyunke hum ne kaha hai karne ko. Ab bas kar dou.
Kya GCPD transport van guzri thi yahan se?
Kuch 20 minute pehle. Uske liye jagah banani pari.
-Tumhara kya status hai? -Saare bridges khaali kara rahe hain.
Lekin main ne humaare choppers se suna aur unhon ne har bridge par van dekhi hai.
Vans jagah par hain.
Bombs kisi bhi minute phat sakte hain.
Kya bakwaas hai?
Jim!
Raaste se hato!
Tum kab seekhogi, Barbara?
Chhuri ko...
Bruce Wayne ko pakarna hoga. Main samajhti hoon.
Tou pata hai, yeh Selina keliye.
Aisa hai tou,
yeh kitna afsosnaak hoga tumhare liye aise marna.
Tum kya kar rahi ho?
Shabash, Barbara.
Faisla ab tumhara hai.
Ya tou Bruce Wayne raho ya apne muqaddar ko tasleem karlo.
Gotham ke dark knight ban jaao.
Lagta hai Jeremiah ne apni dhamki ka paas rakha.
Aur main samajhta hoon ke iska matlab hai ke tum nahin jaa rahi.
Main kaise jasakti hoon?
Ab tou unhein meri aur bhi zyada zaroorat hai.
Unki mere ilaawa aur koi madad nahin karega.
Tou iska matlab humaare liye kya hua?
Ed, yahan par humaare raastay alag hue.
Iss pooray waqt main doosre Ed ko bewaqoof bolta raha...
...aur main paagal hun.
Tum kabhi mere saath jaane waali nahin thi.
Tum sirf Jim Gordon ko bachana chaahti thi.
Tun aur Jim waqayi mein zyada alag nahin ho.
Tum dono ko lagta hai ke tum mujhe jaante ho.
Tum dono mujhe badalna chaahte ho.
Tum dono mein se koi bhi mujhe dekhta nahin hai.
Agar iske koi maayenay hon tou, Ed,
meri paishkash bilkul asli thi.
Lekin main kabhi woh nahin bannay wali thi jo tum chaahte thay.
Abhi ya baad mein, tum mujhe maarne waale thay.
Tum yehi karte ho.
Yeh kaafi hadh tak mumkin hai.
Lekin tum ghalat ho, Lee.
Main tumhein dekhta hoon.
Araam se.
Butch kahan hai?
Tum ne uske saath kya kiya?
Main yahan hoon.
Tum tum ho.
Haan.
Main phir se main ban gaya.
-Haan. -Main tum se pyaar karti hoon.
Main bhi tum se pyaar karta hoon, jaan.
Oswald.
Main yeh kabhi nahin bhoolunga.
Tumhein kuch bhi chahiye ho, main yehin hoon.
Shukriya, Butch.
Main chahta hoon ke tum jaan lo,
ke main tumhein apna dost samajhta hoon.
Aur yeh ke main bohot sharminda hoon.
Kya?
Tumhein laga ke main bhool gaya ke tum ne meri maa ka qatal kiya?
Ke main bas woh sab bhool gaya?
Main uss dard ke saath har lamha jiya hoon.
Main tumhein kabhi bhi maar sakta tha,
lekin main aankh ke badlay aankh mein yaqeen rakhta hoon.
Tum ne mujh se woh shakhs chheena jis se main pyaar karta tha
tou main ne tum se woh chheen liya jis se tum pyaar karti ho.
Aur ab tum iske saath jiyo.
Yeh sab,
...Strange ko dhoondna, Butch ko theek karna,
yeh sab isliye tha taakay tum Butch ko mere saamne maar sako?
Bilkul.
Lekin fikar mat karo,
thoray waqt mein, jab mujhe lagega ke tum ne kaafi seh liya hai,
tou main tumhein bhi maar dunga.
Agar main tumhein pehle maar dun tou.
Koshish kar ke dekhlo.
Main tumhein maar daalungi!
Selina!
Woh kaisi hai?
Uski surgery kaamyaab hui, lekin goli se spinal cord ko nuqsaan hua.
Aur nuqsaan mustaqil hosakta hai.
Mr Wayne, hospital band horaha hai.
Yeh aakhri ambulance hai jo kashti par jarahi hai.
Humaare paas aapke liye jagah hai lekin humein jaana hoga.
Bruce.
Main nahin jasakta, Alfred.
Ra's sahih tha.
Yehi karna mere muqaddar mein hai.
Iss sheher ko sab ne chhor diya hai, Master Bruce.
Ab tum yahan aur kuch nahin kar sakte, dost.
Jeremiah abhi bhi khula ghoom raha hai.
Woh tumhari zimmedaari nahin hai.
Gotham tumhari zimmedaari nahin hai.
Main usay bana raha hoon apni zimmedaari.
Oh, dafa karo.
Acha, theek hai.
-Hum dono rukeinge. -Nahin.
Mujhe yeh jaanna hai ke Selina theek hojayegi.
Please.
Acha, main yeh dekhunga ke woh mehfooz hai...
aur phir main waapis aakar tumhein dhoond lunga.
Main waada karta hoon.
Aap pooray sheher ko dhak nahin sakte.
Yeh jaanne ka koi tareeqa nahin ke kitne bombs hain pooray sheher mein.
Bijli nahin hai, water supply toot gayi hai.
Tum haar maan rahe ho, seedhi si baat hai.
Hum sheher ko khaali kara rahe hain.
Kashtiyaan aaj raat chaleingi.
Sab jaayeingi, police bhi.
Abhi, governor ne sheher ko hadh se baahir qaraar de diya hai
jab tak soorat-e-haal sambhal nahin jaati.
Khair, main tou nahin jaraha tou agar tum mujhe giriftaar karogay
tou abhi karlo.
Yeh sahih keh raha hai, Jim.
Government ne iss jagah par haar maanli hai, yahan par koi bhi nahin hoga.
Gangs apne ilaaqay bana rahi hain.
Dou ghanton mein yeh sheher aik maidaan-e-jang hoga.
Hey! Tum log yahan kya kar rahe ho?
Haan.
Iss se sahih se hojayega.
Yeh humaara ilaaqa hai. Tum yahan...
Ab yeh mera hai.
Main 10 blocks chauri aag chaahti hoon.
Agar koi bhi humaare raaste mein aaye usko jala dou.
Kya bakwaas...
Nahin, bakwaas nahin.
Jahannum musallat hone waali hai.
Penguin ne kaha inko theek kardo.
Main tumhare saath kya karun?
Ra's Al Ghul ja chuka hai.
Tum ne usay hara diya.
Hum baat kar ke muttafiq ho chuke hain.
Hum tumhari pairwi kareinge.
Waah, mujhe bohot khushi hui.
Tabitha?
-Kya hua? -Penguin.
Uss ne mujhe goli maar aur Butch ka qatal kardiya.
Jo kuch bhi Gotham ke saath garbar hai,
saari laalach, saara dard,
ghair unwaani, tabaahi,
iss sab fasaad ki aik hee jarr hai:
Mard!
Khair, mujhe lagta hai waqt aagaya hai aik mardon se paak ilaaqay ka,
aaj se.
Yeh behtar hai.
Yeh kaafi behtar hai.
Lucius?
Main ne Jeremiah kay aik battery bombs ki darkhuwaast ki thi...
...uske warehouse jaane se pehle.
Usko uske asal maqsad par waapis kar diya.
Yeh aik khush saleeqa mechanism hai.
Main ne uss se kaha hum ruk rahe hain.
Socha humein madad chahiye hogi science wali cheezon mein.
Aur baaqi bhi raastay mein hain.
Yeh humaara sheher hai.
Tumhein humaari madad ki zaroorat hogi.
Madad ka jahan tak sawal hai,
main chaahta hoon ke tum kuch karo.
-Jeremiah kahan hai? -Mujhe nahin pata!
Agar dikhay tou kehna main usay dhoond raha hoon.
Bruce...
Tumhein yahan nahin hona chaahiye.
Tumhein bhi nahin,
aur na hee jo darjan police wale neeche hain unhein.
Lekin tum iss sheher keliye larrne keliye rukay.
Gangs apne ilaaqay bana rahi hain.
Humein block block jaana hoga.
Mujhe andaaza nahin hai ke humein woh kahan milega.
Aisi cheez woh bhi saamne le aati hai jo saaye mein chhupa hota hai.
Roshni.
Tum uss sab ko lalkaar rahe ho...
jo bhi baahir hain tumhaare peechhe aane keliye.
Unhein aane dou.
Abhi bhi ache log zinda hain.
Unhein jaanne ki zaroorat hai ke hum yahan hain...
larrne keliye tayyaar.
Mujhe yaad hai hum jis raat milay thay.
Tum ne mujh se kaha tha ke duniya zaroor andheri dikhti hogi...
Lekin yahan roshni bhi hai.